11. rujna u Domovinskom ratu

**Domovinski rat po nadnevcima**: 11. rujna u Domovinskom ratu.

- Predsjednik jugoslavenskog Predsjedništva Stipe Mesić naredio jedinicama JNA da se u roku 48 sati
povuku u kasarne.
- Zajedničke snage JNA i srpskih terorista napale Maslenički most kraj Zadra i postavile barikade.

- Predsjednik Hrvatske dr. Franjo Tuđman poslao pismo lordu Carringtonu i Van den Broeku u kojem ih izvještava kako srpske snage i JNA nastavljaju rat protiv Hrvatske.

**- JNA i srpski teroristi napali Otočac.**

- Američki državni sekretar James Baker, govoreći na konferenciji KESS-a u Moskvi, optužuje srpske vođe i JNA za krvoproliće u Jugoslaviji.

**- U Deklaraciji Ministarskog komiteta Europskog savjeta sa zasjedanja u Istanbulu srpske i crnogorske snage proglašene glavnim agresorom na suverenu državu BiH, te najoštrije osuđeno etničko čišćenje.**

- Srpski zrakoplovi iskorištavaju letove humanitarne pomoći kao "zaklon", piše "New York Time", citirajući vladine izvore.

- Embargo protiv Srbije osuđen na propast, tvrdi njemački TV-novinar i otkriva kako svijet, zajedno sa Srbijom, izigrava ekonomske sankcije protiv tzv. Jugoslavije.

- Pobunjeni hrvatski Srbi i dalje ne miruju: tenkovski napad na Zadar; pogođena tvornica "Jamnica", a gađana je preko UNPROFOR-a, čije su cijevi uperene prema nama, govore pripadnici Hrvatske vojske u Jamnici.

- Priznaju li pobunjeni Srbi Hrvatsku, imat će sva prava, rekao u Požegi na otvaranju susreta djece stradalih hrvatskih branitelja predsjednik Tuđman.

- Neum je bio i ostaje hrvatski, rekao na konferenciji za novinare u Međugorju predsjednik HR Herceg-Bosne Mate Boban.

**- U Banja Luci pobuna nezadovoljnih srpskih vojnika koji su blokirali cijeli grad.**

- Sveti Otac papa Ivan Pavao II. na zagrebačkom Hipodromu predvodio Euharistijsko slavlje pred milijun vjernika, kojima je podijelio blagoslov i poručio da traže oprost, ali i da sami oproste, jer mir na Balkanu nije utopija, nego se nameće kao perspektiva povijesnog realizma.

- Sveti Otac i predsjednik Tuđman razgovarali u četiri oka više od 30 minuta.

- Papa poslijepodne otputovao iz Zagreba zrakoplovom u Rim.

- Beogradski tisak i elektronski mediji posvetili mnogo prostora posjetu Svetog Oca Hrvatskoj, a izvješća se kreću od neutralnih do degutantnih, tako "Večernje novosti" objavljuju naslov "Blagoslov zločinu" i tvrde da "Papa sigurno neće osuditi genocid".

**- Petnaest minuta iza ponoći pokušan atentat na upravitelja EU u Mostaru Hansa Koschnika, napad izveden RPG-7 projektilom 85 mm, ali nije bilo ozlijeđenih.**

- Unatoč atentatu na Hansa Koschnika, on ostaje i dalje europskim administratorom za Mostar, priopćio glasnogovornik njemačkog Ministarstva vanjskih poslova.

- Zrakoplovi NATO-a nastavili zračnim udarima na vojne ciljeve bosanskih Srba. Kako je izjavio glasnogovornik Južnog krila NATO-a, vjeruje se da je u napadu uništen sustav za radarsku protuzračnu obranu u blizini Banje Luke.

- Jeljcin mora shvatiti da ne može zapovijedati NATO-u što će učiniti u Bosni, izjavio glavni tajnik Sjevero-atlantskog saveza Willy Claes, komentirajući posljednji istup ruskog predsjednika u Dumi i prijetnje ratom u Europi.

**- Postrojbe Armije BiH oslobodile važno strateško središte na Ozrenu, Vozuću. Time oslobođena komunikacija Zenica-Tuzla i došlo do spajanja Drugog i Trećeg korpusa Armije BiH.**

- Hrvatska neće prihvatiti nikakav globalni sporazum bez rješenja za istočnu Slavoniju, Baranju i zapadni Srijem, izjavio po dolasku u Washington hrvatski ministar vanjskih poslova dr. Mate Granić.

**- Na Međunarodnoj poslovnoj konferenciji, održanoj u Londonu, Hrvatska prvi put službeno predstavljena u zapadnim poslovnim krugovima kao srednjoeuropska zemlja bez balkanskih atributa.**

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.